Skrivetavlen

Skrivetavlen - en ny app til de mindste
- lavet af 2 danske læsevejledere

Læs her hvad Julie Lyng Jarkilde selv skriver om deres app: // “For omkring halvandet år siden fik vi iPads til eleverne i skolens specialklasse. I den forbindelse købte vi bl.a. forskellige apps til danskundervisningen, men vi manglede et værktøj til skrive- og læsetræning, hvor eleverne nemt kunne træne bogstavernes lyde, og hvor de kunne skrive uden at skulle lave en opgave, der allerede var indbygget i en app. Disse selvkorrigerende apps virkede desuden på flere af eleverne på den måde, at de ofte gav op, så snart de ikke fik deres “belønning”, det måtte være sig figurer eller lyde, og de i stedet fik en negativ “øv”-lyd, eller de fokuserede udelukkende på mål i stedet for proces. Alternativt ønskede vi en app med mulighed for at støtte op om barnets egen skrive- og læseproces. Min kollega, Tina Sejling og jeg satte os derfor for selv at udvikle en app, der indeholdt det, vi mente manglede. I det sidste halve år har vi således arbejdet på “Skrivetavlen”, som kom ud i Appstore i starten af februar. Den har fokus på skrivning som vejen ind i læsningen og bogstavernes udtaler, både standard og betingede. //

 App'en koster Kr. 25,- Lyd og skriftlighed - med mulighed for at skrive digitalt og i hånden.